हाल के विधान सभा चुनावों में कांग्रेस प्रत्याशियों का विरोध करने वालों के विरूद्घ प्राप्त शिकायतों के सम्बन्ध में पूछे गये एक प्रश्न के सम्बन्ध में प्रदेश कांग्रेस अध्यक्ष फूलचन्द मुलाना ने कहा कि 26 लोगों ने शिकायत दर्ज की हैं तथा कथित दोषियों को नोटिस जारी किए गये हैं, जिनमें पूर्व मंत्री किरण चौधरी भी शामिल हैं। उन्हें नोटिसों के जवाब अभी नहीं मिले हैं, क्योंकि अभी जवाब दायर करने का समय बाकी है और यह जवाब कांग्रेस आला कमान को भेजे जाएंगे।